Atbilde uz 11.12.2025. jautājumiem


Jautājums Nr. 1
Vai līguma kopējā summa, kas paredzēta šim iepirkumam, ietver arī apmaksātās reklāmas budžetu (Meta, TikTok.), vai arī reklāmas budžets tiks nodrošināts atsevišķi no Pasūtītāja puses un netiks ieskaitīts līgumcenā? Lūdzam precizēt, kādā veidā tiek plānots segt mediju izmaksas, lai varam korekti sastādīt radošā koncepta un kampaņu plānošanas budžeta piedāvājumu.
Atbilde uz jautājumu Nr.1
Nē, līguma kopējā summa, kas paredzēta šim iepirkumam, neietver apmaksātās reklāmas budžetu (Meta, TikTok.). Reklāmas izmaksas sedz Pasūtītājs.

Jautājums Nr. 2
Vai sadarbības ar influenceru vai satura veidotājiem no mērķa valstīm (Polija, Lietuva, Igaunija, Vācija, Somija, Zviedrija, Norvēģija, Lielbritānija) jāplāno un jāiekļauj mūsu piedāvājumā kā Izpildītāja nodrošinātas aktivitātes, vai arī šādas sadarbības plāno un finansē Pasūtītājs? Lūdzam precizēt influenceru sadarbību apjomu un atbildības sadalījumu.
Atbilde uz jautājumu Nr.2
Nē, sadarbību ar influenceriem nav jāplāno un jāiekļauj piedāvājumā, šī aktivitātes organizē un nodrošina Pasūtītājs.

Jautājums Nr. 3
Atsaucoties uz Tehniskās specifikācijas 4.1. punktu, kur noteikts, ka 10 darba dienu laikā jāiesniedz sociālo tīklu stratēģija un komunikācijas plāns, lūdzam precizēt, par kādu periodu šiem dokumentiem jābūt izstrādātiem, kā arī cik detalizēti?
Atbilde uz jautājumu Nr.3
Izpildītājam jāiesniedz plāns vienam mēnesim, ietverot dažādus komunikācijas virzienus, satura vienību idejas (video, statiskos vizuāļus), ietverot trendus un autentisku saturu, kas atbilst Rīgas līdzšinējam komunikācijas stilam, grafiskajai identitātei, bet arī tiek papildināts ar jaunām, oriģinālām idejām.

